હૈયું કંપાવનારી ઘટના અંગે પ્રાપ્ત વિગતો મુજબ શહેરના ભગવતીપરા અને રૂખડિયા કોલોની રાજીવનગરને જોડતા બેઠા પુલ નજીક નદીની વચોવચ એક બાળકનું કાપેલું માથું પડ્યું હોય આ અંગે સવારે કુદરતી હાજતે આવતી મહિલાઓનું ધ્યાન પડ્યું હતું તેઓ ચોકી ઉઠી હતી આ અંગે સ્થાનિક રહીશ અલ્લારખાભાઇ ઇસ્માઇલભાઈ શાહમદાર નામના જાગૃત નાગરિકે કંટ્રોલમાં જાણ કરતા બી ડિવિઝન, ક્રાઇમ બ્રાંન્ચ, એસઓજી, સહિતનો કાફલો ઘટનાસ્થળે દોડી ગયો હતો ઘટનાસ્થળે પહોંચેલી પોલીસે તપાસ કરતા નદીની વચોવચ પડેલ માથું કોઈ 10થી 12 વર્ષના માસુમ બાળકનું હોવાનું જાણવા મળ્યું હતું બાળકને તાંત્રિકવિધિ કરવા માટે પહેલા તેનું ગળું કાપી નાખી તેનું મોઢું સળગાવી તાંત્રિક વિધિ કરવામાં આવી હોવાની શંકાએ પોલીસે આજુબાજુના વિસ્તારમાં તપાસ હાથ ધરી હતી બાળકનું માત્ર માથું જ મળ્યું હોય તેના શરીરના અન્ય અવશેષો શોધવા માટે ફાયર બ્રિગેડની ટીમની મદદ લેવામાં આવી હતી તરવૈયાઓ દ્વારા પાણીમાં અન્ય અવશેષોની શોધખોળ હાથ ધરી હતી પરંતુ કઈ મળ્યું ન હતું